સુત્રોનાં જણાવ્યાં મુજબ શ્રી રેડ્ડીએ ફિલ્મ ચેમ્બર પર કાસ્ટીંગ કાઉચનાં મુદ્દે ચુપ રહેવાનો આરોપ લગાવ્યો છે. મળતી માહિતી મુજબ તેણે આ શોષણનાં વિરોધમાં હૈદરાબાદમાં આવેલા ફિલ્મ ચેમ્બર ઓફિસની બહાર ટોપલેસ થઇને સનસની મચાવી દીધી છે. આ પહેલા શ્રી રેડ્ડીએ સોશિયલ મીડિયામાં કાસ્ટીંગ કાઉચનો મુદ્દે સામે લાવી એક જાણીતા એક્ટર અને રાજનેતાનાં વિરુદ્ધમાં પોલીસ ફરીયાદ નોંધાવી હતી. જો કે શ્રી રેડ્ડીનાં ટોપલેસ થયા હોવાના સમાચાર મળ્યા બાદ પોલીસ તે સ્થળ પર પહોચી હતી. પોલીસે તેને કપડા પહેરાવી તે સ્થળ પરથી હટાવી દીધી હતી. સુત્રોનાં જણાવ્યાં મુજબ શ્રી રેડ્ડી આ મુદ્દે હવે લડી લેવાનાં મૂડમાં છે. આ સાથે તેણે શોષણ કરનારા ઈંન્ડસ્ટ્રીનાં મોટા નામોનો ખુલાસો કરવાની પણ ધમકી આપી હતી.